ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3464/00

υποβολή: Raffaele Costa (PPE-DE) προς την Επιτροπή

(8 Νοεμβρίου 2000)

Θέμα: Μέτρα για την αντιμετώπιση των πλημμυρών στη Βορειοδυτική Ιταλία

Μπορεί η Επιτροπή να μας πει τί πρωτοβουλίες έχουν αναληφθεί για τη στήριξη των πλημμυροπαθών της Βορειοδυτικής Ιταλίας;

Έχουν εγγραφεί πιστώσεις στον προϋπολογισμό;

Έχουν ζητηθεί στοιχεία σχετικά με την έκταση των ζημιών;

Υπάρχουν διαθέσιμα κονδύλια;

Διενεργούνται ανακρίσεις;

Κοινή απάντηση του κ. Barnier εξ ονόματος της Επιτροπής στις γραπτές ερωτήσεις E-3431/00, E-3464/00, E-3475/00 και P-3583/00

(13 Δεκεμβρίου 2000)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση που έδωσε η Επιτροπή στην προφορική ερώτηση H-0857/00 του κ. Ebner κατά την ώρα επερωτήσεων της συνόδου του Νοεμβρίου Ι(1) 2000 του Κοινοβουλίου.

Παραπέμπουμε επίσης το Αξιότιμο Μέλος στην παρέμβαση της Επιτροπής κατά τη συζήτηση με αντικείμενο την αλλαγή του κλίματος, η οποία διεξήχθη στη σύνοδο του Οκτωβρίου II, στις 25 Οκτωβρίου 2000(2), καθώς και κατά τη συζήτηση σχετικά με τις πλημμύρες στην Ευρώπη, η οποία διεξήχθη στη σύνοδο του Νοεμβρίου, στις 16 Νοεμβρίου 2000(3).

(1) Συζητήσεις του Ευρωπαϊκού Κοινοβουλίου (Νοεμβρίου 2000).

(2) Συζητήσεις του Ευρωπαϊκού Κοινοβουλίου (Οκτωβρίου II 2000).

(3) Συζητήσεις του Ευρωπαϊκού Κοινοβουλίου (Νοεμβρίου 2000).
ΓΡΑΠΤΗ ΕΡΩΤΗΣΗ E-4122/00

υποβολή: Joachim Wuermeling (PPE-DE) προς την Επιτροπή

(11 Ιανουαρίου 2001)

Θέμα: Οδηγία προϊόντων για καπνοβιομηχανικά προϊόντα

Η νέα οδηγία για καπνοβιομηχανικά προϊόντα θα εξετασθεί εντός ολίγου στην Επιτροπή Συνδιαλλαγής. Αντικείμενο είναι μεταξύ άλλων το περιεχόμενο και το μέγεθος του τρόπου προειδοποίησης. Σε ένα κράτος μέλος της ΕΕ η πώληση ορισμένων ναρκωτικών σε μικρές ποσότητες δεν αποτελεί κολάσιμη πράξη.

1. Γνωρίζει η Επιτροπή, εάν τα ναρκωτικά τα οποία πωλούνται έχουν ένδειξη προειδοποίησης;

2. Προτίθεται η Επιτροπή να προβλέψει την ύπαρξη σχετικής προειδοποιητικής ένδειξης και για τα εν λόγω προϊόντα;

3. Υφίσταται σχετικά νομική βάση της ΕΕ;

Απάντηση του κ. Vitorino εξ ονόματος της Επιτροπής

(8 Μαρτίου 2001)

Η πολιτική και η νομοθεσία για τα ναρκωτικά στην Ένωση αποτελούν πεδίο συναρμοδιότητας μεταξύ της Κοινότητας και των κρατών μελών. Όλα τα κράτη μέλη επικύρωσαν τις τρεις συμβάσεις των Ηνωμένων Εθνών (από τα έτη 1961, 1971 και 1988) που παρέχουν ένα κοινό πλαίσιο για τη νομοθεσία περί ναρκωτικών στην Ένωση. Τα Ευρωπαϊκά Συμβούλια επίσης ενέκριναν την στρατηγική της Ένωσης για τα ναρκωτικά (2000-2004) στο Ελσίνκι (1999) και το σχέδιο δράσης της Ένωσης για τα ναρκωτικά (2000-2004)(1) στην Santa Maria da Feira (2000). Η στρατηγική και το σχέδιο δράσης παρέχουν ένα κοινό πλαίσιο για όλες τις δράσεις σχετικά με τα ναρκωτικά στην Ένωση.

Το σχέδιο δράσης της Ένωσης για τα ναρκωτικά παροτρύνει τα κράτη μέλη να βρουν νέους και αποτελεσματικούς δρόμους για την πρόληψη των ναρκωτικών και τη μείωση της ζημίας που προέρχεται από τα ναρκωτικά. Αυτές οι δραστηριότητες επίσης χρηματοδοτούνται μέσω του κοινοτικού προγράμματος για την πρόληψη των ναρκωτικών που παρετάθη για ακόμη δύο χρόνια.

Τα κράτη μέλη διατηρούν το δικαίωμα για μια ορισμένη ελαστικότητα στην εθνική εφαρμογή τωνποχρεώσεών τους που απορρέουν από τη συνθήκη ΕΚ και των δρόμων επίτευξης των στόχων που τέθηκαν στο σχέδιο δράσης της Ένωσης για τα ναρκωτικά. Συνεπώς, όπως επισημαίνει σωστά το αξιότιμο μέλος του Ευρωπαϊκού Κοινοβουλίου, η κατοχή και η πώληση μικρών ποσοτήτων ορισμένων ναρκωτικών δεν οδηγεί πάντοτε στην τιμωρία για ποινικό αδίκημα ακόμα και όταν τα ναρκωτικά και το εμπόριό τους σε μεγάλες ποσότητες μπορεί να θεωρείται παράνομο. Σε ότι αφορά τις ερωτήσεις που έθεσε το αξιότιμο μέλος του Ευρωπαϊκού Κοινοβουλίου η Επιτροπή έχει τις ακόλουθες απαντήσεις:

1.-2. Αντιθέτως προς τα προϊόντα καπνού και άλλα νόμιμα προϊόντα, τα παράνομα ναρκωτικά δεν καλύπτονται από την κοινοτική νομοθεσία για την εσωτερική αγορά. Σε περίπτωση που ένα κράτος μέλος επιτρέπει την παροχή σε μικρή κλίμακα αυτών των ναρκωτικών, οι αποφάσεις για οιανδήποτε προειδοποίηση σχετικά με τηνγεία εμπίπτουν στην αρμοδιότητά του.

3. Δενπάρχει νομική βάση για κοινοτικούς κανόνες σχετικά με τις προειδοποιήσεις για τηνγεία αναφορικά με τα παράνομα ναρκωτικά.

(1) COM(1999)239 τελικό.
ΓΡΑΠΤΗ ΕΡΩΤΗΣΗ E-3887/00

υποβολή: Glyn Ford (PSE) προς την Επιτροπή

(13 Δεκεμβρίου 2000)

Θέμα: Διακρίσεις σε βάρος εργαζομένων στον τομέα της πυρηνικής ενέργειας

Γνωρίζει άραγε η Επιτροπή το έργο του Δόκτορα William Cramp που οδήγησε στην ανάπτυξη της Δοκιμής Πυρηνικής Κατακρήμνισης (Nuclear Precipitation Test), βάσει της οποίας εντοπίζονται τα άτομα που έχουν ιδιαίτερη ευαισθησία στις συνέπειες της ραδιενέργειας;

Δεν συμφωνεί άραγε η Επιτροπή ότι τέτοιες δοκιμές δεν πρέπει να χρησιμοποιούνται για την προεπιλογή προσώπων που θα εργαστούν σε πυρηνικές εγκαταστάσεις καθώς και ότι, αντί να εισάγονται διακρίσεις με γνώμονα τη βιολογική ιδιοσυστασία του ατόμου, το περιβάλλον είναι που πρέπει να καθίσταται ασφαλές για όλους;

Απάντηση της κας Wallstrm εξ ονόματος της Επιτροπής

(12 Φεβρουαρίου 2001)

Η εργασία του Δρ W Cramp είναι γνωστή στην Επιτροπή. Εντούτοις, με βάση τα πλέον σύγχρονα επιστημονικά δεδομένα, τα συμπεράσματα των μελετών για τη διαφορετική ευαισθησία στην ακτινοβολία δεν μπορούν ακόμα να τεθούν σε οποιαδήποτε πρακτική χρήση.

Η Επιτροπή επομένωςποστηρίζει την άποψη του αξιότιμου μέλους ότι αυτές οι δοκιμές δεν πρέπει να χρησιμοποιούνται για την προεπιλογή προσωπικού, ιδίως επειδή επίκεντρο της συγκεκριμένης αυτής επιστημονικής έρευνας για την ευαισθησία των ανθρώπινων οργανισμών στη ραδιενεργό ακτινοβολία είναι η θεραπεία των καρκινικών όγκων.

Τα ετήσια όρια έκθεσης τίθενται προκειμένου να προστατευθούν οι εργαζόμενοι από τους κινδύνους που προκαλεί η ιοντίζουσα ακτινοβολία. Αυτά τα όρια είναι πάντα βασισμένα στις πιο πρόσφατες επιστημονικές και τεχνικές εξελίξεις στον τομέα των βιολογικών επιπτώσεων της ιοντίζουσας ακτινοβολίας. Οι εργαζόμενοι στην πυρηνική βιομηχανίαποβάλλονται επίσης σε ετήσιες ιατρικές εξετάσεις με σκοπό να διαπιστωθεί η ικανότητά τους για αυτού του είδους την εργασία.

Τα δύοπόψη μέτρα αποτελούν τοπόβαθρο των βασικών προτύπων ασφαλείας της ΕΕ για την προστασία από τη ραδιενέργεια, πρότυπα των οποίων η αποτελεσματικότητα αποδεικνύεται από τοψηλό επίπεδο προστασίας των εργαζομένων. Η Επιτροπή επομένως θεωρεί ότι κανένα περαιτέρω μέτρο δεν απαιτείται σε αυτόν τον τομέα.
ΓΡΑΠΤΗ ΕΡΩΤΗΣΗ E-3289/00

υποβολή: Bart Staes (Verts/ALE) προς την Επιτροπή

(25 Οκτωβρίου 2000)

Θέμα: Μέτρα κατά της καφεΐνης

Σύμφωνα με ερευνητές του αμερικανικού πανεπιστημίου John Hopkins, η καφεΐνη προστίθεται σε αναψυκτικά για την ιδιότητά της να προκαλεί εξάρτηση και όχι, όπως ισχυρίζονται οι ιδιοκτήτες εργοστασίων παραγωγής τους, για τη γεύση.

Στο στοιχείο της εξάρτησης προστίθεται ακόμα η διαπίστωση ότι αυτού του είδους τα αναψυκτικά αποτελούν σημαντική πηγή λήψης ζάχαρης και ότι η καθημερινή κατανάλωσή τους παραμερίζει τα πιογιεινά προϊόντα από την καθημερινή διατροφή. Η πρόσληψη ζάχαρης αποτελεί ιδιαίτερα μεγάλη απειλή για τα δόντια και συμβάλλει στη δημιουργία παχυσαρκίας.

Μπορεί η Επιτροπή να ανακοινώσει εάν προτίθεται να λάβει μέτρα στα πλαίσια της προστασίας των καταναλωτών(αρ. 153 Συνθήκης ΕΚ) ή της δημόσιαςγείας (αρ. 152 Συνθήκης ΕΚ);

Απάντηση του κ. Byrne εξ ονόματος της Επιτροπής

(18 Ιανουαρίου 2001)

Η Επιτροπή γνωρίζει τις ανησυχίες που έχουν εκφρασθεί όσον αφορά την περιεκτικότητα σε καφεΐνη ορισμένων προϊόντων διατροφής. Το ζήτημα έχει συζητηθεί με τα κράτη μέλη και η Επιτροπή είναιπέρ της επισήμανσης των ποτών που περιέχουν σημαντική ποσότητα καφεΐνης, ώστε να προειδοποιούνται οι καταναλωτές με σχετική ένδειξη για την παρουσία αυτής της ουσίας. Εντός του 2001 θα καταρτισθεί πρόταση κατάλληλου μέτρου.

Η Επιτροπή γνωρίζει επίσης τη σχέση ανάμεσα στην κατανάλωση ορισμένων θρεπτικών ουσιών όπως η ζάχαρη και στηνγεία. Έχει αποδειχθεί επιστημονικά ότι μεγάλη ημερήσια κατανάλωση ζάχαρης φαίνεται να βλάπτει τηνγεία των δοντιών. Το ζήτημα θίγεται στην έκθεση του συγχρηματοδοτούμενου από την Επιτροπή σχεδίου Eurodiet, η οποία έχει αποσταλεί απευθείας στον αξιότιμο βουλευτή και στη Γραμματεία του Κοινοβουλίου.

Η Επιτροπή προετοιμάζει επί του παρόντος ανακοίνωση σχετικά με σχέδιο δράσης για τη διατροφή και πρόταση σύστασης του Συμβουλίου σχετικά με ευρωπαϊκές διαιτητικές κατευθυντήριες γραμμές. Σημαντικό μέρος αυτών των προτάσεων θα αποτελέσουν οι ενέργειες εκπαίδευσης και πληροφόρησης των καταναλωτών για τα προαναφερθέντα θέματα.
ΓΡΑΠΤΗ ΕΡΩΤΗΣΗ E-3341/00

υποβολή: Bartho Pronk (PPE-DE) προς την Επιτροπή

(25 Οκτωβρίου 2000)

Θέμα: Παρεμπόδιση της ελεύθερης οδικής κυκλοφορίας των εργαζομένων

Στους μόνιμους κατοίκους των Κάτω Χωρών, απαγορεύεται η οδήγηση αυτοκινήτου με ξένο αριθμό κυκλοφορίας. Για τη χορήγηση αριθμού κυκλοφορίας των Κάτω Χωρών απαιτούνται περισσότερες από 8 εβδομάδες.

Επομένως, στην πράξη, δημιουργούνται προβλήματα. Σύμφωνα με το νόμο, όποιος έρχεται στις Κάτω Χώρες με σκοπό να εγκατασταθεί για μικρότερο ή μεγαλύτερο χρονικό διάστημα, θεωρείται μόνιμος κάτοικος. Βάσει του κώδικα οδικής κυκλοφορίας, κάθε νέος μόνιμος κάτοικος που είναι κάτοχος αυτοκινήτου έχειποχρέωση να εξασφαλίσει για το αυτοκίνητο αριθμό κυκλοφορίας των Κάτω Χωρών.

Σύμφωνα με το ευρωπαϊκό δίκαιο, τα άτομα που ζητούν εργασία έχουν το δικαίωμα να διατηρούν, για τρεις μήνες, το κοινωνικό επίδομα προκειμένου να αναζητήσουν εργασία σε άλλο κράτος μέλος. Σε περίπτωση που ένας Ευρωπαίος, ο οποίος αναζητεί εργασία, έρθει στις Κάτω Χώρες με αυτό το σκοπό, θεωρείται, σύμφωνα με το δίκαιο των Κάτω Χωρών, ως μόνιμος κάτοικος και επομένως είναιποχρεωμένος να εξασφαλίσει για το αυτοκίνητό του αριθμό κυκλοφορίας των Κάτω Χωρών. Πριν από τη χορήγηση του αριθμού κυκλοφορίας δεν επιτρέπεται να χρησιμοποιήσει το αυτοκίνητό του.

1. Κατά πόσο θεωρεί η Επιτροπή ότι η ισχύουσα νομοθεσία των Κάτω Χωρών στερεί από τους αλλοδαπούς, που αναζητούν εργασία στις Κάτω Χώρες, τις δυνατότητες εύρεσης εργασίας;

2. Πιστεύει η Επιτροπή ότι η ισχύουσα νομοθεσία των Κάτω Χωρών αποτελεί εμπόδιο στην ελεύθερη κυκλοφορία των εργαζομένων;

Συμπληρωματική απάντηση της κ. Διαμαντοπούλου εκ μέρους της Επιτροπής

(16 Ιανουαρίου 2001)

Σύμφωνα με πληροφορίες που παρείχαν στην Επιτροπή οι αρχές των Κάτω Χωρών, μόνο τα άτομα πουποβάλλουν αίτηση για εγγραφή στο μητρώο πληθυσμού των Κάτω Χωρώνποχρεούνται να αλλάξουν τις πινακίδες κυκλοφορίας τους. Επομένως, εάν τα άτομα δενποβάλουν αίτηση εγγραφής, είναι ελεύθερα να χρησιμοποιούν τα αυτοκίνητά τους με ξένες πινακίδες κυκλοφορίας.

Επιπλέον, οι αρχές των Κάτω Χωρών ανέχονται στην πράξη την κυκλοφορία οχημάτων με ξένες πινακίδες κυκλοφορίας, ακόμα και όταν οι ιδιοκτήτες τους έχουν εγγραφεί στο μητρώο πληθυσμού των Κάτω Χωρών, αρκεί να μπορούν να αποδείξουν ότι έχουνποβάλλει αίτηση για πινακίδες των Κάτω Χωρών.

Εκτός εάν ο κ. βουλευτής παρέχει στην Επιτροπή περαιτέρω πληροφορίες σχετικά με συγκεκριμένες περιπτώσεις, η Επιτροπή θεωρεί ότι δεν φαίνεται ναπάρχει πρακτικό εμπόδιο στην άσκηση του δικαιώματος στην ελεύθερη κυκλοφορία για τα άτομα που αναζητούν εργασία.
ΓΡΑΠΤΗ ΕΡΩΤΗΣΗ E-3494/00

υποβολή: Jonas Sjstedt (GUE/NGL) προς το Συμβούλιο

(13 Νοεμβρίου 2000)

Θέμα: Σύλληψη και απειλές κατά Συρίων ιερέων στην Τουρκία

Ο Σύριος ιερέας, Yusuf Akbulut, ο οποίος διαμένει στο Diyarbakir, ανέφερε στις 3 Οκτωβρίου 2000, σε συνέντευξη που έδωσε στην εφημερίδα Hurriyet ότι θεωρούσε ορθά τα πορίσματα στα οποία κατέληξε μια συσταθείσα από τη Βουλή των Αντιπροσώπων των ΗΠΑ επιτροπή, η οποία αναγνώρισε τη γενοκτονία των Αρμενίων το 1915 και αργότερα. Την επομένη δημοσιεύθηκε στην εφημερίδα Hurriyet άρθροπό τον τίτλο Προδότες μεταξύ μας, το οποίο ανέφερε ότι αμέσως μετά από τη συνέντευξη ο ιερέας Akbulut συλλήφθηκε από την αστυνομία και αφέθηκε ελεύθερος μετά από την ανάκριση. Παρακάτω το άρθρο ανέφερε ότι το δικαστήριο ασφάλειας του κράτους αποφάσισε τη σύλληψη του ιερέα, ο οποίος πράγματι συνελήφθη καιπεβλήθη σε ανάκριση που διήρκησε δύο εικοσιτετράωρα. Σύμφωνα με την εφημερίδα Hurriyet αναμένεται ότι ο ιερέας θα κατηγορηθεί για αντικρατική δράση και προδοσία.

Τον κώδωνα κινδύνου έκρουσαν επίσης δύο Σύριοι ορθόδοξοι επίσκοποι, Yusuf Cetin και Samuel Aktas επειδή το κράτος της Τουρκίας επιχειρεί να τους αναγκάσει ναπογράψουν έγγραφο στο οποίο αρνούνται τη δολοφονία Ασσυρίων και Συρίων το 1915 και αργότερα.

Η απειλή και καταδίωξη των ιερέων αυτών συνιστούν παραβίαση των δικαιωμάτων των μειονοτήτων. Η Τουρκία είναιποψήφιο κράτος μέλος της Ε.Ε.

Παρακολουθεί άραγε το Συμβούλιο το θέμα των δικαιωμάτων των μειονοτήτων στην Τουρκία; Αντέδρασαν άραγε τα κράτη μέλη της Ε.Ε. στα προαναφερθέντα γεγονότα στην Τουρκία;

Απάντηση

(26 Φεβρουαρίου 2001)

Το Συμβούλιο παρακολουθεί την κατάσταση των δικαιωμάτων των μειονοτήτων στην Τουρκία. Τα δικαιώματα των μειονοτήτων ανήκουν στις προτεραιότητες και τους στόχους της Εταιρικής Σχέσης για την Προσχώρηση του 2000 η οποία προτάθηκε από την Επιτροπή και τώρα συζητείται στο Συμβούλιο. Το Συμβούλιοπενθυμίζει ότι ο σεβασμός και η προστασία των μειονοτήτων είναι ένα από τα πολιτικά κριτήρια της Κοπεγχάγης για την προσχώρηση στην ΕΕ.

Το Συμβούλιο δεν έχει αντιδράσει στο γεγονός που αναφέρει ο αξιότιμος βουλευτής, ούτε έχει ενημερωθεί από τα κράτη μέλη για τυχόν αντίδραση εκ μέρους τους.
ΓΡΑΠΤΗ ΕΡΩΤΗΣΗ P-4046/00

υποβολή: Lord Inglewood (PPE-DE) προς την Επιτροπή

(20 Δεκεμβρίου 2000)

Θέμα: Διαφορές στα επίπεδα της φορολογίας επί των καυσίμων

Πιστεύει η Επιτροπή ότι οι διαφορές στα επίπεδα της φορολογίας επί των καυσίμων, στα διάφορα κράτη μέλη, προκαλεί στρεβλώσεις στο ενδοκοινοτικό εμπόριο και, εάν ναι, θα έπρεπε η χαμηλή φορολογία να θεωρείται αθέμιτη κρατική ενίσχυση;

Απάντηση του κ. Bolkestein εξ ονόματος της Επιτροπής

(7 Φεβρουαρίου 2001)

Όπως ανέφερε ήδη το Αξιότιμο Μέλος του Κοινοβουλίου,πάρχουν μεταξύ των κρατών μελών σημαντικές διαφορές όσον αφορά τους συντελεστές των ειδικών φόρων κατανάλωσης επί των καυσίμων.

Αξίζει να σημειωθεί ότι ήδη από το 1987 η Επιτροπή είχεποβάλει πολλές προτάσεις στον τομέα της έμμεσης φορολογίας, με στόχο την κατάργηση των φορολογικών συνόρων στο πλαίσιο της ολοκλήρωσης της εσωτερικής αγοράς. Όσον αφορά τους ειδικούς φόρους κατανάλωσης, στόχος της Επιτροπής ήταν η πλήρης εναρμόνιση των δασμών επί των ορυκτελαίων με την καθιέρωση ενός ενιαίου συντελεστή ειδικού φόρου κατανάλωσης για κάθε προϊόν σ' όλη την Κοινότητα. Η προσέγγιση αυτή αποσκοπούσε στην καταπολέμηση των στρεβλώσεων του ανταγωνισμού όπως χαρακτηριστικά αναφέρει στην ερώτησή του το Αξιότιμο Μέλος του Κοινοβουλίου. Η πρόταση αυτή όμως προσέκρουσε στην αρνητική στάση ορισμένων κρατών μελών.

Το 1989 η Επιτροπήπέβαλε νέα πρόταση η οποία προσέφερε περισσότερες δυνατότητες ευελιξίας στα κράτη μέλη, προβλέποντας για κάθε προϊόν ελάχιστους συντελεστές, μικρά περιθώρια διακύμανσης των συντελεστών και αντικειμενικούς συντελεστές. Για μια ακόμα φορά τα κράτη μέλη απέρριψαν την πρόταση.

Τέλος, το 1992 τα κράτη μέλη αποφάσισαν ομόφωνα τη θέσπιση ενός κοινοτικού συστήματος φορολόγησης των ορυκτελαίων με την καθιέρωση ενός ελάχιστου φορολογικού συντελεστή για κάθε ορυκτέλαιο και ανάλογα με τη χρήση του (καύσιμο, βιομηχανική και εμπορική χρήση, θέρμανση). Οι ελάχιστοι συντελεστές δεν έχουν αναθεωρηθεί από το 1992.

Η Επιτροπή, διαπιστώνοντας τον κίνδυνο στρεβλώσεων του ανταγωνισμού μεταξύ των κρατών μελών αλλά και μεταξύ των διαφόρων πηγών ενέργειας, πρότεινε το 1997 ένα σχέδιο οδηγίας σχετικά με την φορολογία των ενεργειακών προϊόντων(1). Η πρόταση αυτή εξακολουθεί να βρίσκεται ενώπιον του Συμβουλίου. Ο κανόνας της ομοφωνίας, ο οποίος εφαρμόζεται σε φορολογικά θέματα, δεν επέτρεψε την έγκρισή της. Εντούτοις, η Επιτροπή θεωρεί ότι η έγκριση της πρότασης αποτελεί θέμα προτεραιότητας τόσο για την ομαλή λειτουργία της εσωτερικής αγοράς όσο και για την επίτευξη των στόχων των διαφόρων πολιτικών στον τομέα του περιβάλλοντος και των μεταφορών.

Ο καθορισμός χαμηλότερου επιπέδου ειδικών φόρων κατανάλωσης επί των ορυκτελαίων, εκ μέρους ενός κράτους μέλους, δεν σημαίνει κατάνάγκη μη τήρηση των κοινοτικών κανόνων στον τομέα του ανταγωνισμού. Κρατικές ενισχύσεις μπορούν ενδεχομένως ναπάρξουν εφόσον σ' ένα κράτος μέλος ορισμένοι μόνο ειδικοί τομείς επωφελούνται διατάξεων κατά παρέκκλιση από το γενικό καθεστώς.

(1) ΕΕ C 139 της 6.5.1997.
ΓΡΑΠΤΗ ΕΡΩΤΗΣΗ E-3204/00

υποβολή: Chris Davies (ELDR) προς το Συμβούλιο

(16 Οκτωβρίου 2000)

Θέμα: Αστικές ελευθερίες στη Σαουδική Αραβία

Λαμβανομένωνπόψη των πληροφοριών για παραβιάσεις των ανθρωπίνων δικαιωμάτων στη Σαουδική Αραβία, με ποιόν τρόπο αντιμετωπίζει το Συμβούλιο το ζήτημα αυτό κατά τις πολυμερείς συνομιλίες με τη χώρα αυτή;

Απάντηση

(8 Μαρτίου 2001)

Η ΕΕ ενθαρρύνει τη Σαουδική Αραβία καθώς επίσης και άλλα μέλη του Συμβουλίου Συνεργασίας των Αραβικών Χωρών του Κόλπου (ΣΣΚ) να ενεργήσουν για να βελτιωθεί η κατάσταση των ατομικών ελευθεριών και των ανθρωπίνων δικαιωμάτων στις χώρες τους και να συνεργασθούν με τις οργανώσεις του ΟΗΕ και τις διεθνείς οργανώσεις προστασίας των ανθρωπίνων δικαιωμάτων. Η ΕΕ θίγει συστηματικά το ζήτημα των ανθρωπίνων δικαιωμάτων στις συναντήσεις της σεπουργικό επίπεδο με το ΣΣΚ που διεξάγονται δύο φορές κατ' έτος, όπως επίσης και σε άλλες συναντήσεις. Στα πλαίσια της Συμφωνίας Συνεργασίας μεταξύ της Κοινότητας και του ΣΣΚ(1) η ΕΕ έχει προτείνει μέχρι τούδε ανεπιτυχώς την έναρξη διαλόγου σε όλα τα επίπεδα για τα ανθρώπινα δικαιώματα.

Ήδη από το 1991πάρχει διαπραγματευτική εντολή εν όψει της σύναψης Συμφωνίας ελευθέρου εμπορίου μεταξύ της Κοινότητας και του ΣΣΚ. Η εν λόγω εντολή βρίσκεται επί του παρόντος στο στάδιο της αναθεώρησής της. Εντός των επομένων εβδομάδων αναμένεται σχετική πρόταση της Επιτροπής. Σύμφωνα με την πολιτική της ΕΕ για τα ανθρώπινα δικαιώματα και τις συμφωνίες της με τρίτες χώρες, τα ανθρώπινα δικαιώματα θα αποτελέσουν βασικό στοιχείο σε οιαδήποτε τέτοια συμφωνία.

(1) ΕΕ L 54 της 25.2.1989, σελ. 1.
ΓΡΑΠΤΗ ΕΡΩΤΗΣΗ E-3948/00

υποβολή: Pere Esteve (ELDR) προς το Συμβούλιο

(20 Δεκεμβρίου 2000)

Θέμα: Τα καταλανικά στην Ευρωπαϊκή Ένωση

Η ερώτηση αυτήποβάλλεται κατόπιν αιτήματος της πολιτιστικής κίνησης Joves de Mallorca per la Llengua (Νέοι της Μαγιόρκα για την γλώσσα), Ένωσης που ασχολείται με την γλωσσική αναγνώριση των καταλανικών στην Μαγιόρκα, περιλαμβάνει 40 οργανώσεις νέων του εν λόγω νησιού και συγκεντρώνει 18 000 μέλη.

Στο πλαίσιο του ανακηρυχθέντος Ευρωπαϊκού Έτους Γλωσσών 2001 και τώρα που μόλις εγκρίθηκε ο Χάρτης Θεμελιωδών Δικαιωμάτων με τον οποίο παρέχεται εγγύηση για μη διακριτική μεταχείριση της γλώσσας και η Ένωση συζητά για την κληρονομιά που συνιστά η γλωσσική ποικιλομορφία στο πλαίσιο της Ευρώπης, επισημαίνονται τα εξής:

τα καταλανικά που ομιλούνται από περισσότερα από 8 εκατομμύρια ατόμων αποτελούν, σαφώς, την μη επίσημη γλώσσα που ομιλείται περισσότερο στην Ευρωπαϊκή Ένωση, ενώ και στο προσεχές μέλλον με την προοπτική της διεύρυνσης τα καταλανικά θα συνεχίσουν να αποτελούν την περισσότερο ομιλούμενη από τις μη επίσημες γλώσσες. Επιπλέον, η χρήση τους είναι πολύ μεγαλύτερη από εκείνη μερικών άλλων επίσημων γλωσσών. Από κάθε άποψη, τα καταλανικά δεν πρέπει να αντιμετωπίζονται όπως σήμερα, ήτοι ως γλώσσα μειονοτική.

Εξετάζει το Συμβούλιο το ενδεχόμενο να λάβει κάποιο μέτρο το οποίο να προχωρεί πέραν της αναγνωρίσεως που χαίρει σήμερα η καταλανική γλώσσα στα Ευρωπαϊκά Θεσμικά Όργανα;

Απάντηση

(7 Μαΐου 2001)

Τα μέτρα που λαμβάνονται στο πλαίσιο της ανακήρυξης του 2001 ως ευρωπαϊκού έτους γλωσσών, στο οποίο αναφέρεται ο αξιότιμος κ. βουλευτής, και βάσει του άρθρου 1 της απόφασης(1) που το ανακηρύσσει ως τέτοιο, θα καλύψουν τις επίσημες γλώσσες της Κοινότητας, καθώς και τα ιρλανδικά, τα λουξεμβουργιανά και άλλες γλώσσες που ορίζονται από τα κράτη μέλη για τους σκοπούς της εφαρμογής της παρούσας απόφασης. Το Συμβούλιο αναγνωρίζει πλήρως τον πλούτο της γλωσσικής ποικιλομορφίας της Κοινότητας (συμπεριλαμβανομένων των καταλανικών) αλλά θεωρεί, όπως προκύπτει από το προαναφερόμενο κείμενο καθώς και από τη διατύπωση του άρθρου 149 της Συνθήκης ΕΚ και μάλιστα βάσει της γενικής αρχής της επικουρικότητας γενικώς, ότι η ευθύνη γι' αυτήν την πολιτιστική και γλωσσική ποικιλομορφία ανήκει στα κράτη μέλη.

(1) Απόφαση αριθ. 1934/2000/ΕΚ του Ευρωπαϊκού Κοινοβουλίου και του Συμβουλίου της 17ης Ιουλίου 2000 για την ανακήρυξη του 2001 ως ευρωπαϊκού έτους γλωσσών (ΕΕ L 232 της 14.2.2000, σελ. 1).
ΓΡΑΠΤΗ ΕΡΩΤΗΣΗ E-4025/00

υποβολή: Jeffrey Titford (EDD) προς την Επιτροπή

(21 Δεκεμβρίου 2000)

Θέμα: Άρνηση επιχορήγησης προς το Διεθνές Φεστιβάλ Νέων του Wertheim (Γερμανία)

Από επιστολές που μου απηύθυνε το δημοτικό συμβούλιο του Huntingdon (Αγγλία), πληροφορήθηκα ότι η Ευρωπαϊκή Ένωση επιδοτούσε παλαιότερα τα διεθνή φεστιβάλ νέων που είχαν ως σκοπό την προώθηση της Ευρωπαϊκής Ένωσης.

Παρόμοιες επίστολές έλαβα από τις αδελφοποιημένες με το Huntingdon πόλεις Wertheim am Main, Szentendere και Salon de Provence.

Φέτος, η Ευρωπαϊκή Ένωση αποφάσισε να διακόψει τη χρηματοδότηση του Διεθνούς Φεστιβάλ Νέων του Wertheim am Main. Το δημοτικό συμβούλιο του Huntingdon δηλώνει πως η απόφαση αυτή έγινε δεκτή με κατάπληξη και ανησυχία.

Γιατί διακόπηκε η χρηματοδότηση;

Προτίθεται η Επιτροπή να επανεξετάσει την απόφασή της να διακόψει τη χρηματοδότηση;

Ποιό είναι το συνολικό ποσόν που διέθεσε η Επιτροπή για τηνποστήριξη των διεθνών φεστιβάλ νέων και, ιδιαίτερα, εκείνων των πόλεων Huntingdon, Wertheim am Main, Szentendere και Salon de Provence, από την 1η Ιανουαρίου 1986;

Ποιός είναι ο ετήσιος προϋπολογισμός για τη χρηματοδότηση διεθνών φεστιβάλ νέων εκ μέρους της Επιτροπής;

Απάντηση της κ. Reding εξ ονόματος της Επιτροπής

(19 Φεβρουαρίου 2001)

Η αίτηση για τη χρηματοδότηση του Φεστιβάλ Νεολαίας στο Wertheimποβλήθηκε στο πλαίσιο τηςποστήριξης από την Επιτροπή των ενεργειώνπέρ της αδελφοποίησης πόλεων.

Η Επιτροπή δεν μπόρεσε να δώσει θετική απάντηση σε αυτή την αίτηση λόγω της πρόωρης εξάντλησης των δημοσιονομικών μέσων. Πράγματι, η επιτυχία τηςποστήριξης στην αδελφοποίηση πόλεων ήταν τόσο μεγάλη που η ζήτηση από τους τοπικούς φορείς ξεπέρασε τις δυνατότητες κοινοτικής οικονομικήςποστήριξης. Για να μπορέσει να εξετάσει τις αιτήσεις επιδότησης μέσα στα όρια του διαθέσιμου προϋπολογισμού, η Επιτροπήποχρεώθηκε να ορίσει την 15η Σεπτεμβρίου(1) ως προθεσμία για τηνποβολή αιτήσεων για το 2000.

Η Επιτροπή, επιδιώκοντας να βελτιώσει την ποιότητα της παρεχόμενηςπηρεσίας, αναθεώρησε τη διαδικασίαποβολής αιτήσεων για το 2001(2).

Οι πόλεις που οργανώνουν το διεθνές Φεστιβάλ για τη Νεολαία στο Wertheim μπορούν ναποβάλουν την αίτησή τους για το 2001 σύμφωνα με αυτή τη νέα διαδικασία. Σε μεταγενέστερο στάδιο η Επιτροπή θα ελέγξει την επιλεξιμότητα αυτής της αίτησης.

Η Επιτροπή δεν έχει στη διάθεσή της ειδικές στατιστικές για τη χρηματοδότηση διεθνών φεστιβάλ.

Δεν προβλέπει επίσης συγκεκριμένο τμήμα αυτού του προϋπολογισμού για τέτοιου είδους δραστηριότητες, που είναι συνήθως μέρος διαφόρων προγραμμάτων.

(1) Ανακοίνωση για το πρόγραμμα επιδοτήσεων της αδελφοποίησης πόλεων, ΕΕ C 238 της 22.8.2000.

(2) Πρόσκλησηποβολής προτάσεων ΓΔ EAC 75/00, ΕΕ C 320 της 9.11.2000.